Nwansena ne nsɛmbɔ ntwi mpena
Saa nso na nnwa nni akyekyedeɛ akyi nkɔka nan ntɔkwa
Akokɔba a ɔbɛti atɔ akrɔma dɔ mu no nni daakye
Saa nso na gɔgɔmi ne akokɔbaatan nni maakye
Enti hwɛ w’abrabɔ so fa yɔnkoɔ
B.
Sɛ wo hunu w’ayɔnkogorɔ a
Nyinikyɛ sum w’abrabɔ
Sɛ wohunu w’atanfo a
Wo haw fa no ara ano asi
Efirisɛ wɔn nam anaafoɔ no
…na wo nam atifi
Sɛ wɔn kwan da apue a
…wo bɔ wo kwan fa atɔyɛ
Sɛ mpo abrabɔ mu nsɛmsɛm ma mo bɔ mpunempu a
…wo bɛ nya banbɔdeɛ de atwitwa wo ho
Enti hwɛ w’abrabɔ so fa yɔnkoɔ
D.
Ewiase nne wo banbɔ ka
Na wo de w’ahobanbɔ amano nsɔhwɛ
Awofoɔ nso wɔ bra koro
…enti ɔdɔ pia wɔn ma wɔn de wɔn kra gye wo a
…ɛyɛ ɔgyekorɔ mienu ɛwɔ ɔhaw ɔpipipiipii a wo bɛhyia mu
Enti hwɛ w’abrabɔ so
Hwɛ w’abrabɔ so yie
Hwɛ aaaa hwɛ sɛnea w’abrabɔ tiɛ
Ansa w’afa yɔnkoɔ
Amoafowaa Sefa Cecilia © January 21, 2020
HWƐ W’ABRABƆ SO FA YƆNKOƆ
Nwansena ne nsɛmbɔ ntwi mpena
twi_Latn twi_Latn twi_Latn twi_Latn twi_Latn mos_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn kab_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn sot_Latn twi_Latn twi_Latn